盧拉

盧拉係巴西工人黨創黨人，第35、39任巴西總統。

盧拉喺伯南布哥州嘅村仔出世，聖保羅州桑托斯大。細細個出嚟打工，大約21歲投身工人運動，1970年代，搞工運、組織示威，俾當時右翼政府拉過。1980年2月10號同知識分子、工會領袖搞左翼工人黨，1986年當選全國立憲議會聯邦眾議員。1990年代做工人黨主席。選過總統三次唔得，響2002年巴西總統選舉當選，2003年1月1號宣誓就職。2006年再當選連任，任期到2011年1月1號。

2015年4月，盧拉捲入巴西石油公司貪腐案，後於2016年9月被正式起訴。2017年7月12號，盧拉被判定受賄罪名成立，入獄9年半，所有控罪喺2021年被撤銷。

2022年，盧拉再一次參選總統，喺第二輪投票贏咗時任總統波索拿諾，2023年上任。

盧拉結過三次婚。佢同前女朋友Miriam Cordeiro有一個女，同第二任老婆馬里薩有三個仔同埋一個繼子。

參考 
 Silva, Luis Inácio da; Castro, Cassiana Rosa de; Machado, Sueli de Fátima; Santos, Alveci Oliveira de Orato; Ferreira, Luiz Tarcísio Teixeira; Teixeira, Paulo; Suplicy, Marta; Dutra, Olívio (2003). "The programme for land tenure legalization on public land in São Paulo, Brazil." Environment and Urbanization 15 (2): 191–200.
 Bourne, R (2008). Lula of Brazil : The story so far. Berkeley, CA: University of California Press. ISBN 978-0-520-24663-8

拎 

Speech by Luiz Inácio "Lula" da Silva before the United Nations Conference on Trade and Development
  Brazil: Major Bribes-for-Votes Scandal Threatens to Topple Da Silva / corruption scandals 
 Brazilian President Shows Warmth To Pirate Bay Spokesman 

巴西總統
帕南布哥州人